Predkladacia správa

Na základe uznesenia vlády č. 939 z 21. augusta 2002 vláda Slovenskej republiky vydala podľa § 10 ods. 1 a 13 a 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“), rozhodnutie o privatizácii časti príspevkovej organizácie Ústav cestnej dopravy Bratislava, časť – Ústav cestnej dopravy, Miletičova 1, 821 08 Bratislava  priamym predajom fyzickej osobe Ladislav Kollárik, bytom Bratislava – Petržalka, Furdekova 2604/15, ktorá bola vybraná na základe výberového konania uskutočneného Ministerstvom pre správu a privatizáciu národného majetku SR. Základný privatizačný projekt tejto príspevkovej organizácie bol odstúpený na FNM SR k realizácii dňa 20.8.2002 a následne bolo dňa 2.9.2002 odstúpené na FNM aj  rozhodnutie vlády SR č. 939, vydané na základe uznesenia vlády SR č. 939 zo dňa 
21. augusta 2002, spolu s týmto uznesením.
 Fond národného majetku Slovenskej republiky (ďalej len „fond“) listom zo dňa 28.2.2005 oznámil Ministerstvu hospodárstva SR, že neuzatvoril zmluvu s kupujúcim Ladislavom Kollárikom o predaji časti majetku príspevkovej organizácie Ústav cestnej dopravy Bratislava, časť - Ústav cestnej dopravy, Miletičova 1, 821 08 Bratislava. Fond neuzatvoril zmluvu, pretože kupujúci mu listom zo dňa 21.1.2005 oznámil, že „definitívne odstupuje od uzatvorenia zmluvy s Fondom národného majetku SR o predaji časti podniku Ústav cestnej dopravy Bratislava,  Miletičova 1, Bratislava,
  IČO 211 915 a vzdáva sa týmto práva vyplývajúceho mu ako kupujúcemu z rozhodnutia vlády SR č. 939 z 21.8. 2002.“
Na základe týchto skutočností fond v citovanom liste žiada Ministerstvo hospodárstva SR o zrušenie rozhodnutia vlády č. 939 z 21. augusta 2002.

Podľa § 10 ods. 14 zákona rozhodnutie o privatizácii môže zrušiť orgán, príslušný na jeho vydanie, ak po vydaní rozhodnutia vyjdú dodatočne najavo skutočnosti, ktoré neboli známe v čase vydania rozhodnutia a mali by na pôvodné rozhodovanie podstatný vplyv.

Nakoľko rozhodnutie vlády SR č. 939, vydané na základe uznesenia vlády SR č. 939 z  21. augusta 2002, o privatizácii časti príspevkovej organizácie Ústav cestnej dopravy Bratislava je nerealizovateľné, navrhujeme, aby vláda SR v zmysle § 10 ods. 14 zákona predmetné rozhodnutie zrušila.

Ďalší postup naloženia s majetkom príspevkovej organizácie Ústav cestnej dopravy Bratislava je v kompetencii jej zriaďovateľa Ministerstva dopravy, pôšt a telekomunikácií SR.